als_Latn dik_Latn sag_Latn
Shpërthimet e tritolit janë zhvendosur këtë here ne qytetin e Shkodrës. Rreth 200 gram tritol ka shpërthyer në sheshpushimin e katit të tretë të një pallati në lagjen “Rus”. Ngjarja ka ndodhur rreth orës 22:30 të së mërkurës. Lënda eksplozive është vendosur në pragun e derës së familjes së Gjineto Shkëmbit. Në momentin e shpërthimit familjarët kanë qenë në banesë, por fatmirësisht nuk janë shënuar të lënduar, ndërsa dëmet materiale janë të konsiderueshme jo vetëm në familjen Shkëmbi, por edhe tek fqinjët e tij. Sipas informacioneve qe ka mundur te siguroje deri tani policia rezulton se pas vendosjes se tritolit autori është larguar nga vendi i ngjarjes me një automjet, i cili drejtohej nga një tjetër shtetas. Gjineto Shkëmbi ka qene i dënuar me pare dhe hetimet janë përqendruar pikërisht ne te shkuarën e tij.
als_Latn